ET Euroopa Liidu Teataja C 182/23

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise ainuõigusega tegevusloa ehk nn Yvelines'i loa taotlemise kohta)

(EMPs kohaldatav tekst)

(2008/C 182/11)

4. detsembril 2007 esitas ettevõte POROS SAS, registrijärgse aadressiga 145, rue Michel Carré, F-95100 Argenteuil, taotluse viieaastase ainuõigusliku tegevusloa saamiseks, et uurida vedelaid ja gaasilisi süsivesinikke Yvelines'i, Val d'Oise'i ja Hauts de Seine'i departemangu territooriumil asuval umbes 1 456 ruutkilomeetri suurusel alal (nn Yvelines'i luba).

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan.

Punktid Pikkuskraad Laiuskraad A 0,90 kraadi läänepikkust 54,50 kraadi põhkalaiust B 0,90 kraadi läänepikkust 54,40 kraadi põhkalaiust C 0,80 kraadi läänepikkust 54,40 kraadi põhkalaiust D 0,80 kraadi läänepikkust 54,30 kraadi põhkalaiust E 0,70 kraadi läänepikkust 54,30 kraadi põhkalaiust F 0,70 kraadi läänepikkust 54,20 kraadi põhkalaiust G 0,60 kraadi läänepikkust 54,20 kraadi põhkalaiust H 0,60 kraadi läänepikkust 54,00 kraadi põhkalaiust I 0,40 kraadi läänepikkust 54,00 kraadi põhkalaiust J 0,40 kraadi läänepikkust 54,20 kraadi põhkalaiust K 0,20 kraadi läänepikkust 54,20 kraadi põhkalaiust L 0,20 kraadi läänepikkust 54,50 kraadi põhkalaiust

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse saamise kohta Prantsusmaal” (avaldatud Euroopa Ühenduste Teatajas C 374, 30. detsember 1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused esitatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool osutatud ministri määruse artiklis 6 määratletud kaevandamisloa andmise kriteeriumidele võetakse vastu hiljemalt 4. detsembriks 2009.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning ministri 2. juuni 2006. aasta määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Täiendavat teavet selle kohta võib saada ökoloogia-, arendus- ja säästva arengu ministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) (ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)) aadressil: 61, boulevard Vincent Auriol, Télédoc 133, F-75703 Paris Cedex 13 (telefon: (33) 144 97 23 02, faks: (33) 144 97 05 70).

Eespool osutatud õigusaktide sätetega saab tutvuda Légifrance'i veebilehel:

http://www.legifrance.gouv.fr

(1) ELT L 164, 30.6.1994, lk 3.